|  |  |
| --- | --- |
|  | Bosna i HercegovinaFederacija Bosne i Hercegovine UNSKO - SANSKI KANTON **JU DIREKCIJA REGIONALNIH CESTA USK BIHAĆ** |

Broj: 01-23-424-2/22

Datum: 20.04.2022. godine

Na osnovu člana 5. Pravilnika o radu JU Direkcija regionalnih cesta USK Bihać, broj: 01/NO-05-85-2/19 od 17.06.2019. godine i 01/NO-05-85-3/19 od 28.04.2020. godine, te Odluke o potrebi prijema radnika u radni odnos u JU Direkcija regionalnih cesta USK Bihać, broj: 01-23-424-1/22 od 15.04.2022. godine i Odluke o saglasnosti Nadzornog odbora, broj: 01/NO-05-35-1/22 od 03.03.2022. godine, u vezi sa Uredbom o postupku prijema u radni odnos („Sl. glasnik Unsko-sanskog kantona“, broj: 7/19 i 11/19), direktor JU Direkcija regionalnih cesta USK Bihać raspisuje

**JAVNI OGLAS ZA PRIJEM U RADNI ODNOS U**

 **JU DIREKCIJA REGIONALNIH CESTA USK BIHAĆ**

* **Stručni saradnik za javne nabavke .................................................................................1 izvršilac**
1. Radni odnos se zasniva na neodređeno vrijeme, u sjedištu JU Direkcija regionalnih cesta USK Bihać, sa punim radnim vremenom.
2. **Uvjeti**

Kandidati moraju ispunjavati opće uvjete propisane Zakonom o radu F BiH (''Službene novine F BiH'' 26/16 i 89/18) i Pravilnikom o radu JU Direkcija regionalnih cesta USK Bihać:

* Da je državljanin BiH
* Da je stariji od 18 godina
* Da se na to lice ne odnosi član IX stav (1) Ustava BiH.

Kandidat pored općih uvjeta mora ispunjavati i posebne uvjete, i to:

* Visoka stručna sprema, VII stepen, odnosno diploma visokog obrazovanja sa 240 ECTS bodova,

pravne ili ekonomske struke

* 1 godina radnog iskustva u struci
* Posjedovanje vozačke dozvole B kategorije
1. **Opis poslova:**
* Izrađuje prijedlog plana javnih nabavki,
* Provjerava mogućnost pokretanja svih postupaka javnih nabavki Direkcije u skladu sa odobrenim planom javnih nabavki,
* Pokreće i vodi postupke javnih nabavki putem direktnog sporazuma, i po potrebi ostalih postupaka,
* Daje pravna mišljenja u vezi provođenja postupka javnih nabavki,
* Vodi evidenciju o svim pokrenutim postupcima javnih nabavki, prati provođenje postupaka javnih nabavki do njihovog okončanja i inicira nove u skladu sa Planom javnih nabavki,
* Vodi žalbeni postupak u javnim nabavkama,
* Po potrebi zastupa na sudu i drugim državnim organima,
* Po potrebi sastavlja rješenja, odluke i druge akte iz djelokruga rada Službe,
* Prati zakonsku regulativu i propise iz djelokruga svog rada,
* Učestvuje u uspostavi i razvoju finansijskog upravljanja i kontrole i izradi poslovnih procesa i procedura,
* Parafira sve akte koje lično izrađuje,
* Učestvuje u radu radnih grupa i komisija u koje je imenovan odlukom direktora,
* Učestvuje u komisijama javnih nabavki,
* Obavlja i druge poslove po nalogu pomoćnika direktora i direktora.
1. **Potrebna dokumentacija**

 Uz prijavu na javni oglas, vlastoručno potpisanu, potrebno je dostaviti slijedeće:

* Kraća biografija/CV sa adresom prebivališta i kontakt telefonom,
* Ovjerenu kopiju diplome visokog obrazovanja (nostrificirana diploma ukoliko VII stepen nije završen u BiH, ili je diploma stečena u nekoj drugoj državi nastaloj raspadom bivše SFRJ nakon 06.04.1992. godine)
* Izvod iz matične knjige rođenih,
* Uvjerenje o državljanstvu,
* Ovjerenu izjavu lica da nije obuhvaćen odredbom člana IX stav (1) Ustava BiH,
* Dokaze o radnom iskustvu u struci (potvrdu od poslodavca i uvjerenje porezne uprave),
* Ovjerena kopija vozačke dozvole B kategorije.

Dokumentacija koja se podnosi uz prijavu na javni oglas mora biti u originalu ili ovjerena kopija, i ne smije biti starija od šest mjeseci.

**Ostale informacije**

Javni oglas ostaje otvoren 7 (sedam) dana od dana objavljivanja u dnevnim novinama i na web stranici Direkcije.

Kandidati koji budu dostavili potpunu dokumentaciju bit će pozvani na pismeno testiranje. Usmeni dio ispita provodi se samo u slučaju kada su dva ili više najuspješnijih kandidata ostvarili jednak broj bodova na pismenom dijelu ispita. U slučaju da nakon provođenja ispitnog dijela Javnog oglasa (pismeni i usmeni), neki od kandidata budu imali jednak broj bodova, prednost pri zapošljavanju će imati kandidat koji ima prioritet u zapošljavanju. Prioritet u zapošljavanju kandidati dokazuju odgovarajućim dokumentom (potvrda, uvjerenje i sl.) koje prilažu prilikom prijave na Javni oglas.

U toku postupka po oglasu, kandidati se pismeno obavještavaju o eventualnom odbacivanju njihove prijave, o datumu, vremenu i mjestu održavanja provjere znanja, te rezultatima provjere znanja i izboru kandidata.

Izabrani kandidat će biti dužan dostaviti dokaz o zdravstvenoj sposobnosti prije zaključenja ugovora o radu, koji ne smije biti stariji od tri mjeseca.

Nepotpune, neblagovremene i neuredne prijave neće biti uzete u razmatranje.

Sve tražene dokumente, u zatvorenom omotu (koverti), treba dostaviti najkasnije 7 (sedam) dana od dana objavljivanja javnog oglasa, lično na protokol ili putem pošte, preporučeno, na adresu:

**JU Direkcija regionalnih cesta USK Bihać**

**Komisija za provođenje javnog oglasa**

**Ul. Miroslava Krleže bb**

**77 000 Bihać**

**Na koverti naznačiti:
"Prijava na javni oglas za prijem u radni odnos – NE OTVARAJ"**

Internet adresa: www.cesteusk.com

Broj telefona.: 037/223 – 451

 **DIREKTOR**

 **\_\_\_\_\_\_\_\_\_\_\_\_\_\_\_\_\_\_\_\_\_\_**

Amir Osmančević, dr sci. oec